32005R2155
L 342/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2155/2005 НА КОМИСИЯТА
от 23 декември 2005 година
за изменение на спецификацията на наименование за произход, включено в приложението към Регламент (ЕО) № 1107/96 (Miel de sapin des Vosges) (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), и по-специално член 6, параграф 3, член 6, параграф 4, второ тире и член 9, трета алинея,
като има предвид, че:
(1)
В съответствие с член 9, алинея първа от Регламент (ЕИО) № 2081/92 Франция поска изменение на спецификацията за защитено наименование за произход „Miel de sapin des Vosges“, регистрирано с Регламент (ЕО) № 1107/96 на Комисията (2).
(2)
Целта на поисканото изменение е да се промени методът на оценка на цвета на мед, който се провежда понастоящем с измерване на интензитета му по скалата на Пфунд.
(3)
След изменението критерият за цвят на мед ще се удостоверява на основата на органолептично изследване, проведено по отношение на референтна мостра с характерен цвят. Този метод се смята за по-надежден.
(4)
Искането за изменение бе разгледано и се смята, че това изменение е дребно. Това се дължи на факта, че това изменение не променя характеристиката на наименованието за произход, тъй като характеристиката, засягаща цвета, се запазва. Единствената разлика е в метода на оценка на този цвят.
(5)
За защитеното наименование за произход „Miel de sapin des Vosges“„описанието“ в спецификацията, предвидено в член 4, параграф 2, буква б) от Регламент (ЕИО) № 2081/92, следва да се промени, като се заличи препратката към интензитета скалата на Пфунд.
(6)
В съответствие с член 4 от Регламент (ЕО) № 383/2004 на Комисията (3) Комисията публикува резюме в Официален вестник на Европейския съюз.
(7)
Освен това се смята, че изменението е в съгласие с Регламент (ЕИО) № 2081/92. Следователно промяната в описанието за продукт, носещ наименованието „Miel de sapin des Vosges“, трябва да се регистрира и публикува. Резюмето следва поради това да включва подробности, съдържащи се в спецификацията, относно цвета на мед, носещ наименованието.
(8)
Мерките, предвидени в настоящия регламент, са в съгласие със становището на Регулаторния комитет за защитените географски указания и наименования за произход,
ПРИЕ НАСТОЯЩИЯ РЕГЛАМЕНТ:
Член 1
Процедурата, предвидена в член 6, параграфи 1 и 2 от Регламент (ЕИО) № 2081/92, не се прилага за измененията, цитирани в член 2.
Член 2
Спецификацията за наименование за произход „Miel de sapin des Vosges“ се изменя в съответствие с приложение I към настоящия регламент.
Член 3
Резюме на основните точки от спецификацията е дадено в приложение II към настоящия регламент.
Член 4
Настоящият регламент влиза в сила на 20-тия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 2005 година.